Diari Oficial de la Generalitat Valenciana


Sumari del DOGV 6095, del 04-09-2009 (2009/9853)

RESOLUCIÓ de 31 de juliol de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 3.210 m² de superfície, situada a Castelló de la Plana, partida Censal, realitzada per l'ajuntament del dit municipi a favor de la Generalitat, per a ser destinada a complir necessitats sanitàries.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6095

Data del DOGV
:   04-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/9853


Data del document
:   31-07-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * cultura regional
    * transmissió de la propietat
    * propietat immobiliària

RESOLUCIÓ de 31 de juliol de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 3.210 m² de superfície, situada a Castelló de la Plana, partida Censal, realitzada per l'ajuntament del dit municipi a favor de la Generalitat, per a ser destinada a complir necessitats sanitàries. [2009/9853]  
L'Ajuntament de Castelló de la Plana, en sessió ordinària realitzada per la Junta de Govern Local el dia 18 d'abril de 2006, va acordar la cessió gratuïta a la Generalitat de la parcel·la de la seua propietat de 3.500 m² de superfície, situada a la partida Censal de la dita població per a ser destinada a la construcció d'un centre de salut, que va ser acceptada mitjançant Resolució de 16 de novembre de 2006, de la Conselleria d'Economia, Hisenda i Ocupació, i es troba pendent d'inscripció en el Registre de la Propietat corresponent a nom de la Generalitat.  
L'Ajuntament de Castelló de la Plana en sessió plenària de la Junta de Govern Local de data 2 de març de 2007 va aprovar la cessió d'una parcel·la de la seua propietat de 3.210 m² de superfície confrontant amb l'acceptada per Resolució de 16 de novembre de 2006, per a complir noves necessitats sanitàries del centre de salut mencionat. Tal i com consta en l'acord mencionat l'immoble té caràcter de domini públic.  
A proposta de la Conselleria de Sanitat, es van iniciar els tràmits legals oportuns per a l'acceptació de la parcel·la.  
En conseqüència, basant-se en els articles 37 i 44 de la Llei 14/2003, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Castelló de la Plana parcel·la de la seua propietat de 3.210 m² de superfície, situada a la partida Censal de la dita població que confronta: nord, parcel·la cedida a la Generalitat per a centre de salut; sud, parc Sant Josep; est, resta de fina matriu, i oest, carrer Ferran el Catòlic  
La dita finca haurà de segregar-se de la finca resultant d'agrupar les finques registrals números 57606, inscrita en el Registre de la Propietat de Castelló 2, Secció Castelló Sud, al tom 964, llibre 964, foli 34, (l'historial de la qual és continuació de la que es troba inscrita amb el número 16329), i 32562, inscrita en el Registre de la Propietat de Castelló 2, Secció Castelló Sud, tom 334, foli 3, segons l'Acord de la Junta de Govern Local d'Ajuntament de Castelló de 18 d'abril de 2006.  
Referència cadastral: part de la referència:   
73991U363651992979JU  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Castelló de la Plana, s'efectua amb la condició de destinar la parcel·la a complir necessitats sanitàries derivades de la construcció del centre de salut, i amb subjecció al que disposa l'article 37 de la Llei 14/2003, de Patrimoni de la Generalitat, i en conseqüència, la Generalitat mantindrà la titularitat de la parcel·la mentre continue afectat l'indicat servici públic que motiva la mutació i per tant conserve el seu caràcter demanial.  
Si l'immoble no és destinat al servici públic que motiva la cessió o deixa de destinar-se posteriorment, revertirà a l'ajuntament com a administració transmitent, i s'integrarà en el seu patrimoni amb totes les seues pertinences i accessions.  
En cas de reversió la Generalitat no tindrà dret a cap tipus d'indemnització per les obres o edificacions construïdes sobre la parcel·la que siguen objecte de la dita reversió.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici sanitari i adscrit a la Conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 31 de juliol de 2009.- El conseller d'Economia, Hisenda i Ocupació i vicepresident segon del Consell: Gerardo Camps Devesa.